stanford-oval/wikipedia huggingface dataset:
รายชื่อละครเวทีของซีเนริโอ และเมืองไทยรัชดาลัย เธียเตอร์
กิจกรรมที่จัดแสดงในเมืองไทยรัชดาลัย เธียเตอร์ > ละครเวที > ซีเนริโอ > 2567

Matilda The Musical (21 กุมภาพันธ์ – 3 มีนาคม 2567)
ฟ้าจรดทราย เดอะมิวสิคัล (12 มิถุนายน – 15 ธันวาคม 2567)
กิจกรรมที่จัดแสดงในเมืองไทยรัชดาลัย เธียเตอร์ > ละครเวที > ซีเนริโอ > 2568

เรื่องเล่าคืนเฝ้าผี (6-23 มีนาคม 2568)
อันธพาล 2499 The Musical (พฤษภาคม 2568)
The Phantom of the Opera (เทโร-ซีเนริโอ, 5-24 สิงหาคม 2568)
กิจกรรมที่จัดแสดงในเมืองไทยรัชดาลัย เธียเตอร์ > ละครเวที > ผู้ผลิตอื่น ๆ

ชายกลาง โศกนาฏกรรมในจังหวะแทงโก้ (โต๊ะกลมการละคร) (21 - 29 กรกฎาคม 2550)
เคนลี่ กะก๊วนขี้เล่น (ลักษ์ 666) (20 พฤศจิกายน - 5 ธันวาคม 2553)
มนต์รักเพลงสวรรค์ The Sound of Music (กัทส์ เอ็นเตอร์เทนเม้นท์) (2 - 26 เมษายน 2558)
ซูสีไทเฮา เดอะมิวสิคัล (The Musicals Society of Bangkok) (30 - 31 พฤษภาคม 2558)
แผ่นดินของเรา เดอะมิวสิคัล (กู๊ดโชว์) (12 - 28 มิถุนายน 2558)
กิจกรรมที่จัดแสดงในเมืองไทยรัชดาลัย เธียเตอร์ > คอนเสิร์ต > 2551

Bie I Love You Too (5 กุมภาพันธ์ 2551)
3 หนุ่ม 3 ไมค์ 2008 (3 - 5 ตุลาคม 2551)
VieTrio Live in Concert (10 ตุลาคม 2551)
The Singer Concert Aof Pongsak & Mint Maleewan (29 - 30 พฤศจิกายน 2551)
กิจกรรมที่จัดแสดงในเมืองไทยรัชดาลัย เธียเตอร์ > คอนเสิร์ต > 2553

Boy Story Concert (30 - 31 ตุลาคม 2553)
กิจกรรมที่จัดแสดงในเมืองไทยรัชดาลัย เธียเตอร์ > คอนเสิร์ต > 2556

4 โพดำ คอนเสิร์ต Concert in The Theatre (13 - 14 และ 20 - 21 กรกฎาคม 2556)
กิจกรรมที่จัดแสดงในเมืองไทยรัชดาลัย เธียเตอร์ > คอนเสิร์ต > 2559

เพลงรักเพลงละคร (26 - 28 กุมภาพันธ์ 2559)
กิจกรรมที่จัดแสดงในเมืองไทยรัชดาลัย เธียเตอร์ > คอนเสิร์ต > 2560

Ritz Come Back To You Concert (17 - 18 มิถุนายน 2560)
กิจกรรมที่จัดแสดงในเมืองไทยรัชดาลัย เธียเตอร์ > คอนเสิร์ต > 2562

ลูกกรุง IN CONCERT (21 ธันวาคม 2562)
กิจกรรมที่จัดแสดงในเมืองไทยรัชดาลัย เธียเตอร์ > คอนเสิร์ต > 2563

ลูกกรุง IN CONCERT 2 (22 กุมภาพันธ์ 2563)
Charity Concert The Starry Sound of Music (29 กุมภาพันธ์ 2563)
10 ปี อสรพิษ กัน ริท โน่ โชว์ (5 - 6 ธันวาคม 2563)
40 ปี นก สินจัย The Celebration Show (20 ธันวาคม 2563)
กิจกรรมที่จัดแสดงในเมืองไทยรัชดาลัย เธียเตอร์ > คอนเสิร์ต > 2565

The Golden Memory Charity Concert (4 มิถุนายน 2565)
เปิดม่านใหม่ เมืองไทยรัชดาลัย (23 - 24 กรกฎาคม 2565)
PINK SWEAT$ PRESENTS PINK MOON LIVE IN BANGKOK (30 กันยายน 2565)
กิจกรรมที่จัดแสดงในเมืองไทยรัชดาลัย เธียเตอร์ > คอนเสิร์ต > 2566

Paul Kim Live in Bangkok (25 กุมภาพันธ์ 2566)
"ONCE" LAZ1 GOODBYE PARTY PRESENTED BY LAZADA (11 มีนาคม 2566)
JAMFILM Fancon "The Mood of Love" (12 มีนาคม 2566)
DIVOS-DIVAS & ORCHRESTRA IN CONCERT (25 มีนาคม 2566)
กิจกรรมที่จัดแสดงในเมืองไทยรัชดาลัย เธียเตอร์ > คอนเสิร์ต > 2567

The Golden Song คอนเสิร์ตเพลงเพราะ (16 - 17 มีนาคม 2567)
กิจกรรมที่จัดแสดงในเมืองไทยรัชดาลัย เธียเตอร์ > กิจกรรมอื่น ๆ > 2554

Gazillion Bubble Show (1 - 4 กันยายน 2554)
กิจกรรมที่จัดแสดงในเมืองไทยรัชดาลัย เธียเตอร์ > กิจกรรมอื่น ๆ > 2557

งานประกาศผลรางวัลนาฏราช ครั้งที่ 5 ประจำปี พ.ศ. 2556 (8 มิถุนายน พ.ศ. 2557)
กิจกรรมที่จัดแสดงในเมืองไทยรัชดาลัย เธียเตอร์ > กิจกรรมอื่น ๆ > 2559

Bubble Legendary (21 - 24 เมษายน 2559)
กิจกรรมที่จัดแสดงในเมืองไทยรัชดาลัย เธียเตอร์ > กิจกรรมอื่น ๆ > 2561

Amado Presents ครูทอม ออน สะเตด ตอน...ทอม-ขึ้น-คูล (14 กรกฎาคม 2561)
กิจกรรมที่จัดแสดงในเมืองไทยรัชดาลัย เธียเตอร์ > กิจกรรมอื่น ๆ > 2564

พิธีเปิดการซื้อขายหลักทรัพย์วันแรกในตลาดหลักทรัพย์แห่งประเทศไทย (บริษัท เดอะ วัน เอ็นเตอร์ไพรส์ จำกัด (มหาชน) (ONEE)) (5 พฤศจิกายน 2564)
กิจกรรมที่จัดแสดงในเมืองไทยรัชดาลัย เธียเตอร์ > กิจกรรมอื่น ๆ > 2565

เดอะสตาร์ ค้นฟ้าคว้าดาว 2022 รอบถ่ายทอดสด (ทุกวันอาทิตย์ ตั้งแต่ 4 ธันวาคม 2565 - 22 มกราคม 2566 ยกเว้น 1 มกราคม 2566)
กิจกรรมที่จัดแสดงในเมืองไทยรัชดาลัย เธียเตอร์ > กิจกรรมอื่น ๆ > 2566

Between Us: Fan Meeting In The Theatre (5 มีนาคม 2566)
ยูอิจิ โฮเสะ

| ยูอิจิ โฮเสะ |
| --- | --- |
帆世 雄一

เกิด:  (1986-07-22) 22 กรกฎาคม ค.ศ. 1986 (38 ปี) จังหวัดชิซึโอกะ ประเทศญี่ปุ่น
อาชีพ: นักพากย์
องค์การ: อครอสเอนเทอร์เทนเมนต์
ส่วนสูง: 177 ซม.
ยูอิจิ โฮเสะ (ญี่ปุ่น: 帆世 雄一; โรมาจิ: Hose Yūichi, เกิด 22 กรกฎาคม 1986) เป็นนักพากย์ ผู้บรรยายเรื่อง และ นักเขียนบท ชาวญี่ปุ่น เป็นอาจารย์พิเศษที่โรงเรียนวิชาชีพด้านการพากย์เสียง เกิดที่เมืองชิซึโอกะ จังหวัดชิซึโอกะ สังกัดอครอสเอนเทอร์เทนเมนต์
ทวีปเอเชีย
ศัพทมูลวิทยา

เดิมที คำว่า "เอเชีย" นั้นเกิดจากแนวความคิดต้องการสร้างอารยธรรมแบบตะวันตก คำว่า "เอเชีย" ในฐานะที่เป็นชื่อสถานที่นั้น แม้ปรากฏในภาษาปัจจุบันหลายภาษาหลายรูปแบบ แต่ก็ไม่ปรากฏแหล่งที่มาดั้งเดิมแน่ชัด ทั้งไม่ปรากฏด้วยว่าเป็นหรือมาจากภาษา,ละตินแปลว่าดินแดนที่แตกต่างสุดแต่เท่าที่ทราบ "เอเชีย" เป็นชื่อที่เก่าแก่มากที่สุดชื่อหนึ่งซึ่งได้รับการบันทึกเอาไว้ และมีผู้เสนอแนวคิดมากมายเกี่ยวกับศัพทมูลวิทยาของคำนี้
ศัพทมูลวิทยา > ยุคโบราณสมัยคลาสสิก

คำ "Asia" ในภาษาละติน และคำ "Ἀσία" ในภาษากรีกนั้นปรากฏว่าเป็นคำเดียวกัน นักประพันธ์ชาวโรมันแปลคำว่า "Ἀσία" เป็น "Asia" และชาวโรมันเองตั้งชื่อท้องที่แห่งหนึ่งซึ่งปัจจุบันอยู่ในทวีปเอเชียนี้ว่า "Asia" อนึ่ง ครั้งนั้นยังมีดินแดนที่เรียก "เอเชียน้อย" (Asia Minor) และ "เอเชียใหญ่" (Asia Major คืออิรักในปัจจุบัน) ด้วย เนื่องจากหลักฐานแรกสุดเกี่ยวกับชื่อ "เอเชีย" นี้เป็นหลักฐานภาษากรีก เมื่อว่ากันตามพฤติการณ์แล้ว จึงเป็นไปได้ว่า คำ "เอเชีย" มาจากคำ "Ἀσία" ในภาษากรีก แต่ที่มา ที่ไปเกี่ยวกับการรับหรือถ่ายทอดคำนั้นยังค้นไม่พบ เพราะยังขาดบริบททางภาษา
เฮรอโดตัส (Herodotus) นักประวัติศาสตร์และภูมิศาสตร์ชาวกรีก เป็นบุคคลแรกที่ใช้คำ "เอเชีย" เรียกทวีป ทั้งนี้ ไม่ใช่เพราะว่าเขาประดิษฐ์คำนี้ขึ้น แต่เพราะข้อเขียนเรื่อง ฮิสตอรีส์ (Histories)  ของเขาเป็นงานชิ้นเดียวที่บรรยายทวีปเอเชียไว้โดยละเอียดและเหลือรอดมาถึงยุคปัจจุบัน เฮรอโดตัสนิยามคำว่า "เอเชีย" เอาไว้อย่างครบถ้วนกระบวนความ เขากล่าว่า เขาได้อ่านผลงานของนักภูมิศาสตร์หลายคนซึ่งปัจจุบันสาบสูญไปทั้งสิ้นแล้ว พบว่า ชาวกรีกส่วนใหญ่ถือกันว่า ชื่อทวีปเอเชียนั้นมาจากชื่อของนางฮีไซโอนี (Hesione) ภริยาของพรอมีเธียส (Prometheus) ขณะที่ชาวลิเดียถือว่า ชื่อทวีปเอเชียมาจากชื่อเจ้าชายเอเซียส (Asies) โอรสแห่งโคติส (Cotys) และนัดดาของพระเจ้าเมนีส (Manes) เฮรอโดตัสแสดงความเห็นแย้งว่า ชื่อ "เอเชีย" มาจากชื่อของพรายนางหนึ่งซึ่งเป็นเทพีประจำเมืองลิเดียตามความในเทพปกรณัมกรีก และแสดงความสงสัยไว้ว่า เหตุใดจึงเอานามสตรีสามนาง "ไปตั้งเป็นนามภูมิภาคซึ่งแท้จริงแล้วเป็นอันหนึ่งอันเดียวกัน" กล่าวคือ ชื่อนางยูโรปา (Europa) สำหรับยุโรป นางเอเชียสำหรับเอเชีย และนางลิเบีย (Libya) สำหรับแอฟริกา
ความสงสัยข้างต้นของเฮรอโดตัสอาจเป็นเพียงการแสดงความไม่เห็นด้วยหลังจากที่ได้อ่านวรรณกรรมกรีกหลายต่อหลายฉบับและได้สดับตรับฟังถ้อยคำของคนอื่น ๆ แต่มิได้หมายความว่า เขาไม่ทราบเหตุผลที่เอาชื่อสตรีเพศไปตั้งเป็นชื่อสถานที่ เพราะตามศาสนากรีกโบราณแล้ว สถานที่ทั้งปวงมีเทพารักษ์เป็นสตรี และสถานที่อื่น ๆ หลายแห่งในครั้งนั้นก็เอาชื่อสตรีมาตั้ง เช่น เอเธนส์ (Athens), ไมซีนี (Mycenae) และธีบส์ (Thebes)
ภูมิศาสตร์เอเชีย

บทความหลัก: ภูมิศาสตร์เอเชีย
ภูมิศาสตร์เอเชีย > เขตแดน

เขตแดนของเอเชียนั้นจะขึ้นอยู่ว่าการแบ่งเขตนั้นยึดตามหลักภูมิศาสตร์หรือยึดตามหลักอื่นๆเช่นถ้ายึดตามหลักวัฒนธรรมเอเชียตะวันตกและเอเชียกลางก็จะมีความคล้ายคลึงกับทวีปยุโรปมากกว่า หรือยกตัวอย่างในตะวันออกกลางที่มีประเทศอียิปต์รวมอยู่ด้วยนั้นก็จะไม่นับประเทศอียิปต์เข้ามารวมกับทวีปเอเชียถึงแม้จะเป็นประเทศตะวันออกกลางเหมือกันกับประเทศตะวันออกกลางอื่นๆอย่างประเทศอิรัก,ประเทศซาอุดีอาระเบียเป็นต้น
ภูมิศาสตร์เอเชีย > ขนาด

ทวีปเอเชียมีขนาด43,608,000ตารางกิโลเมตรหรือ16,837,000 ตารางไมล์
พื้นที่ทั้งหมดของทวีปเอเชียนั้นอยู่ภายในรูปสี่เหลี่ยมของเส้นพิกัดภูมิศาสตร์โดยมีพิกัดดังนี้
เหนือสุดของเอเชียคือแหลมเชลยูสกิน พิกัดคือ 77° เหนือ 105°ตะวันออก
ใต้สุดของเอเชียอยู่ที่ แหลมมลายู พิกัดคือ 1° เหนือ 104°ตะวันออก
ตะวันออกสุดของเอเชียคือ แหลมเดจเนฟ พิกัดคือ 65° เหนือ 169° ตะวันตก
ตะวันตกสุดของเอเชียคือ แหลมบาบา พิกัดคือ 39°เหนิอ 26°ตะวันออก
ระยะทางคือกว้างประมาณ 8,560 กิโลเมตร (5,320 ไมล์) และยาว 9,600 กิโลเมตร (6,000 ไมล์) ตามหลัก Chambers , หรือ 8,700 กิโลเมตร (5,400 ไมล์) ยาว 9,700 กิโลเมตร (6,000 ไมล์) ตามหลัก Pearson's
หมายเหตุ พื้นที่และอาณาเขตทั้งหมดนี้เป็นพิกัดของเอเชียแผ่นดินใหญ่ (ไม่รวมหมู่เกาะและประเทศอินโดนีเซีย)
ที่สุดในทวีปเอเชีย

| จุดที่สุดในทวีปเอเชีย | สถานที่ | ประเทศ/ทวีป | หมายเหตุ |
| --- | --- | --- | --- |
| จุดเหนือสุด: | แหลมเชลยูสกิล | ประเทศรัสเซีย |  |
| จุดใต้สุด: | เกาะปามานา | ประเทศอินโดนีเซีย |  |
| จุดตะวันออกสุด: | แหลมเดจนอวา | ประเทศรัสเซีย |  |
| จุดตะวันตกสุด: | แหลมบาบา | ประเทศตุรกี |  |
| ยอดเขาที่สูงที่สุด: | ยอดเขาเอเวอเรสต์* | เอเชียใต้และเอเชียตะวันออก | ตั้งอยู่บนเทือกเขาหิมาลัย |
| แม่น้ำสายยาวที่สุด: | แม่น้ำแยงซี | ประเทศจีน |  |
| เกาะที่ใหญ่ที่สุด: | เกาะบอร์เนียว | ประเทศอินโดนีเซีย มาเลเซีย และบรูไน |  |
| แอ่งน้ำใหญ่ที่สุด: | แม่น้ำอ็อบ | ประเทศรัสเซีย |  |
| ทะเลสาบใหญ่ที่สุด: | ทะเลแคสเปียน* | เอเชียกลางและเอเชียตะวันตกเฉียงใต้ |  |
| ผิวน้ำต่ำที่สุด: | ทะเลเดดซี* | ประเทศอิสราเอลและจอร์แดน | ต่ำกว่าระดับน้ำทะเลปานกลาง 400 เมตร |
| ผืนแผ่นดินต่ำที่สุด: | ทะเลสาบไบคาล* | ไซบีเรีย ประเทศรัสเซีย | ต่ำกว่าระดับน้ำทะเลปานกลาง 1,750 เมตร |
| ปริมาณน้ำฝนสูงที่สุด: | รัฐอัสสัม* | ประเทศอินเดีย | 10,719 มิลลิเมตรต่อปี |
* เป็นข้อมูลที่สุดในโลกด้วย
การแบ่งภูมิภาค

ทวีปเอเชียนอกจากจะเป็นอนุภูมิภาคของยูเรเชีย ยังอาจแบ่งออกเป็นส่วนย่อยดังนี้
การแบ่งภูมิภาค > เอเชียเหนือ

บทความหลัก: เอเชียเหนือ และ ประเทศรัสเซีย
นักภูมิศาสตร์ใช้คำนี้น้อยมาก แต่โดยปกติหมายถึงรัสเซีย เรียกอีกอย่างว่าไซบีเรีย บางครั้งรวมถึงประเทศทางตอนเหนือของเอเชียด้วย เช่น คาซัคสถาน
การแบ่งภูมิภาค > เอเชียกลาง

บทความหลัก: เอเชียกลาง
เอเชียกลาง เป็นภูมิภาคที่เกิดขึ้นใหม่จากประเทศต่าง ๆ ที่แยกตัวออกจากสหภาพโซเวียต (เฉพาะที่มีเขตแดนอยูในทวีปเอเชีย) มีขนาดพื้นที่ประมาณ 4,021,431 ตารางกิโลเมตร และมีประชากรประมาณ 61,551,945 คน (กุมภาพันธ์ 2553) เมื่อเปรียบเทียบกับพื้นที่อันกว้างใหญ่ของภูมิภาค เอเชียกลางจึงเป็นหนึ่งในภูมิภาคที่มีประชากรอาศัยอย่างเบาบางที่สุดแห่งหนึ่งของโลก (เฉลี่ยทั้งภูมิภาค 15 คนต่อตารางกิโลเมตร) และเหตุที่ประเทศภูมิภาคเอเชียกลางไม่มีทางออกสู่ทะเล การส่งออกและการค้าของเอเชียกลางจึงพัฒนาอย่างช้า ๆ โดยประเทศส่งออกหลักของกลุ่มประเทศเอเชียกลาง ได้แก่ รัสเซีย ยุโรปตะวันออก และเอเชียตะวันตกเฉียงใต้
ลักษณะภูมิประเทศของเอเชียกลางเป็นแบบที่ราบสูง แต่จะมีที่ราบลุ่มบริเวณทะเลแคสเปียน  ด้านศาสนา ประเทศส่วนใหญ่ในเอเชียกลางนับถือศาสนาอิสลามและศาสนาคริสต์
| ธงชาติ | ประเทศ | เมืองหลวง | พื้นที่ (ตร> กม.) | ประชากร (พ> ศ. 2560) |
| --- | --- | --- | --- | --- |
|  | คาซัคสถาน | อัสตานา | 2,724,900 | 17,987,736 |
|  | เติร์กเมนิสถาน | อาชกาบัต | 488,100 | 5,662,544 |
|  | อุซเบกิสถาน | ทาชเคนต์ | 447,400 | 31,446,795 |
|  | คีร์กีซสถาน | บิชเคก | 194,500 | 5,955,734 |
|  | ทาจิกิสถาน | ดูชานเบ | 143,100 | 8,734,951 |
การแบ่งภูมิภาค > เอเชียตะวันออก

บทความหลัก: เอเชียตะวันออก
เอเชียตะวันออก หรือ เอเชียตะวันออกเฉียงเหนือ มีพื้นที่ประมาณ 11,640,000 ตารางกิโลเมตร หรือร้อยละ 15 และ 20 ของพื้นที่ทั้งหมดของทวีปเอเชีย นับเป็นภูมิภาคย่อยซึ่งมีขนาดใหญ่ที่สุดและมีประชากรมากที่สุดในทวีปเอเชีย ประเทศที่มีขนาดใหญ่ที่สุด คือ ประเทศจีน มีพื้นที่ประมาณ 9,584,492 ตารางกิโลเมตร เอเชียตะวันออกมีประชากรมากกว่า 1,500 ล้านคน หรือประมาณร้อยละ 40 ของของชาวเอเชียทั้งหมด หรือประมาณ 1 ใน 4 ของประชากรโลกอาศัยอยู่ในภูมิภาคเอเชียตะวันออก ทำให้ภูมิภาคนี้กลายเป็นภูมิภาคที่มีประชากรอาศัยอยู่หนาแน่นมากที่สุดแห่งหนึ่งของโลก อัตราความหนาแน่นของประชากรในเอเชียตะวันออกอยู่ที่ 230 คนต่อตารางกิโลเมตร ซึ่งเป็นอัตราที่สูงกว่าอัตราความหนาแน่นโดยเฉลี่ยของประชากรโลกถึง 5 เท่า  ประเทศที่มีประชากรมากที่สุด คือ ประเทศจีน มีประชากรประมาณ 1,322,044,605 หรือร้อยละ 85 ของประชากรในภูมิภาค ส่วนประเทศที่มีความหนาแน่นของประชากรมากที่สุด คือ ไต้หวัน ความหนาแน่นเฉลี่ย 626.7 คนต่อตารางกิโลเมตร
นอกจากนี้ เอเชียตะวันออกยังเป็นภูมิภาคที่ได้ชื่อว่าเจริญที่สุดในทวีปเอเชีย เพราะเป็นภูมิภาคเดียวที่การทำอุตสาหกรรมก้าวหน้าไปมาก โดยเฉพาะญี่ปุ่น เกาหลีใต้ จีน และไต้หวัน  ส่วนประเทศมองโกเลียและเกาหลีเหนือ อุตสาหกรรมยังไม่ค่อยพัฒนานัก เมืองอุตสาหกรรมสำคัญของเอเชียตะวันออก ได้แก่ โตเกียว ฮิโระชิมะ นะงะซะกิ โซล ปูซาน ปักกิ่ง เซี่ยงไฮ้ ไทเป อินช็อน เทียนสิน ฮ่องกง  เป็นต้น
| ธงชาติ | ประเทศ | เมืองหลวง | พื้นที่ (ตร> กม.) | ประชากร (พ> ศ. 2560) |
| --- | --- | --- | --- | --- |
|  | จีน | ปักกิ่ง | 9,671,018 | 1,403,500,365 |
|  | ญี่ปุ่น | โตเกียว | 377,944 | 127,748,513 |
|  | ไต้หวัน | ไทเป | 36,191 | 23,556,706 |
|  | เกาหลีเหนือ | เปียงยาง | 120,540 | 25,368,620 |
|  | เกาหลีใต้ | โซล | 100,140 | 50,791,919 |
|  | มองโกเลีย | อูลานบาตาร์ | 1,564,116 | 3,027,398 |
|  | ฮ่องกง (เขตบริหารพิเศษของ จีน) | - | 1,104 | 7,302,843 |
|  | มาเก๊า (เขตบริหารพิเศษของ จีน) | - | 29 | 612,167 |
การแบ่งภูมิภาค > เอเชียตะวันออกเฉียงใต้

บทความหลัก: เอเชียตะวันออกเฉียงใต้
เอเชียตะวันออกเฉียงใต้ หรือ เอเชียอาคเนย์ มีพื้นที่ประมาณ 4,600,000 ตารางกิโลเมตร ประชากรประมาณ 593,000,000คน (2008) ความหนาแน่นของประชากรเฉลี่ย 116.5 คนต่อตารางกิโลเมตร  มีที่ตั้งอยู่ทางตะวันออกเฉียงใต้ของทวีปเอเชีย  ประกอบด้วยประเทศ 11 ประเทศ ลักษณะทำเลที่ตั้งแบ่งเป็น 2 ส่วน คือ ส่วนภาคพื้นทวีปและภาคพื้นสมุทร ส่วนภาคพื้นทวีป ได้แก่ พม่า ไทย เวียดนาม ลาว กัมพูชา และมาเลเซียตะวันตก และภาคพื้นสมุทร ได้แก่ อินโดนีเซีย ฟิลิปปินส์ มาเลเซียตะวันออก ติมอร์-เลสเต บรูไน และสิงคโปร์ ลักษณะภูมิประเทศแบ่งเป็น 3 ประเภท ได้แก่ ที่ราบลุ่มแม่น้ำ (ที่ราบลุ่มแม่น้ำอิรวดี ที่ราบลุ่มแม่น้ำโขง ที่ราบลุ่มแม่น้ำแดง ที่ราบลุ่มแม่น้ำเจ้าพระยา) ที่ราบสูง (ที่ราบสูงในรัฐฉาน เทือกเขายะไข่ พื้นที่ส่วนใหญ่ของลาว ตอนเหนือของมาเลเซียตะวันตก) และ เขตหมู่เกาะ (หมู่เกาะอินโดนีเซีย หมู่เกาะฟิลิปปินส์ เกาะสิงคโปร์)
โครงสร้างทางเศรษฐกิจของเอเชียตะวันออกเฉียงใต้ส่วนใหญ่เป็นแบบเกษตรกรรม ยกเว้นสิงคโปร์และบรูไนซึ่งมีการพัฒนาอุตสาหกรรมก้าวหน้าไปมาก ในขณะเดียวกันทุกประเทศก็พัฒนาอุตสาหกรรมจนมีความก้าวหน้าไปมาก เช่น ไทย มาเลเซีย เวียดนาม และอินโดนีเซีย ในปัจจุบัน กลุ่มประเทศเอเชียตะวันออกเฉียงใต้มีการรวมกลุ่มกันเป็นสมาคมประชาชาติแห่งเอเชียตะวันออกเฉียงใต้ มีการร่วมมือกันทางเศรษฐกิจ สังคม และวัฒนธรรม ในเอเชียตะวันออกเฉียงใต้มีเมืองใหญ่ที่สำคัญหลายเมือง เช่น จาการ์ตา (เมืองใหญ่ที่สุดในภูมิภาค) กรุงเทพมหานคร เชียงใหม่ สงขลา โฮจิมินห์ซิตี ฮานอย ปูตราจายา กัวลาลัมเปอร์ สิงคโปร์ บันดาร์เซอรีเบอกาวัน ภูเก็ต เป็นต้น
| ธงชาติ | ประเทศ | เมืองหลวง | พื้นที่ (ตร> กม.) | ประชากร (พ> ศ. 2560) |
| --- | --- | --- | --- | --- |
|  | อินโดนีเซีย | จาการ์ตา | 1,904,569 | 261,115,456 |
|  | พม่า | เนปยีดอ | 678,000 | 52,885,223 |
|  | ไทย | กรุงเทพมหานคร | 514,000 | 68,863,514 |
|  | เวียดนาม | ฮานอย | 337,912 | 94,569,072 |
|  | มาเลเซีย | กัวลาลัมเปอร์ | 329,758 | 31,187,265 |
|  | ฟิลิปปินส์ | มะนิลา | 300,000 | 103,320,222 |
|  | ลาว | เวียงจันทน์ | 236,800 | 6,758,353 |
|  | กัมพูชา | พนมเปญ | 181,035 | 15,762,370 |
|  | บรูไน | บันดาร์เซอรีเบอกาวัน | 5,765 | 423,196 |
|  | สิงคโปร์ | สิงคโปร์ | 712 | 5,622,455 |
|  | ติมอร์-เลสเต | ดิลี | 15,010 | 1,268,671 |
การแบ่งภูมิภาค > เอเชียใต้

บทความหลัก: เอเชียใต้ และ อนุทวีปอินเดีย
เอเชียใต้ หรือ ชมพูทวีป หรือ อนุทวีป เป็นทวีปที่อยู่ทางใต้ของทวีปเอเชีย เป็นต้นกำเนิดพุทธศาสนาและศาสนาพราหมณ์-ฮินดู เอเชียใต้มีพื้นที่ประมาณ 5,180,000 ตารางกิโลเมตร หรือร้อยละ 10 ของทวีปเอเชีย ภูมิภาคนี้ยังเป็นภูมิภาคที่มีประชากรมากที่สุดอีกแห่งหนึ่งของโลก มีจำนวนประชากรกว่า 1 พันล้านคนอาศัยอยู่ในภูมิภาคนี้ ซึ่งคิดเปรียบเทียบเป็นสัดส่วนเท่ากับ 1 ใน 3 ของชาวเอเชียทั้งหมด หรือ 1 ใน 5 ของประชากรโลก อัตราความหนาแน่นของประชากรเท่ากับ 305 คนต่อพื้นที่ 1 ตารางกิโลเมตร คิดเป็นสัดส่วนที่สูงกว่าอัตราความหนาแน่นโดยเฉลี่ยของประชากรโลกถึง 7 เท่า ประเทศที่มีประชากรมากที่สุด คือ ประเทศอินเดีย (1,198,003,000 คน)
ลักษณะภูมิประเทศของเอเชียใต้ส่วนใหญ่เป็นที่ราบสูง (เช่นที่ราบสูงเดกกันในประเทศอินเดีย) และยังมีที่ราบลุ่มแม่น้ำที่มีประชากรอาศัยอยู่อย่างหนาแน่น ได้แก่ ที่ราบลุ่มแม่น้ำคงคา (ในประเทศอินเดีย) ที่ราบลุ่มแม่น้ำสินธุ (ในประเทศปากีสถาน) และที่ราบลุ่มแม่น้ำพรหมบุตร (ในประเทศบังกลาเทศ) ทางตอนเหนือของเอเชียใต้ติดกับที่ราบสูงทิเบตและเทือกเขาหิมาลัย ทำให้มีอากาศหนาวเย็น
ด้านเศรษฐกิจ ทุกประเทศยังมีโครงสร้างส่วนใหญ่เป็นเกษตรกรรม อุตสาหกรรมยังไม่พัฒนามากนัก  มีเพียงอินเดียชาติเดียวที่พัฒนาอุตสาหกรรมได้เจริญรุ่งเรือง เพราะได้รับการช่วยเหลือจากประเทศอุตสาหกรรมชั้นนำของเอเชีย คือ ญี่ปุ่น เกาหลีใต้ และไต้หวัน นอกจากนี้ ภาษาที่ใช้ในเอเชียใต้มีมากถึง 800 ภาษา แต่ภาษากลางจะใช้ภาษาอังกฤษในการสื่อสาร เมืองที่ใหญ่ที่สุดของเอเชียใต้ คือ มุมไบ ซึ่งเป็นเมืองท่าทางตะวันตกของประเทศอินเดีย
| ธงชาติ | ประเทศ | เมืองหลวง | พื้นที่ (ตร> กม.) | ประชากร (พ> ศ. 2560) |
| --- | --- | --- | --- | --- |
|  | อินเดีย | นิวเดลี | 3,287,240 | 1,324,171,354 |
|  | ปากีสถาน | อิสลามาบาด | 803,940 | 193,203,476 |
|  | อัฟกานิสถาน | คาบูล | 647,500 | 34,656,032 |
|  | บังกลาเทศ | ธากา | 147,570 | 162,951,560 |
|  | เนปาล | กาฐมาณฑุ | 147,181 | 28,982,771 |
|  | ศรีลังกา | ศรีชยวรรธนปุระโกฏเฏ | 65,610 | 20,798,492 |
|  | ภูฏาน | ทิมพู | 48,394 | 797,765 |
|  | มัลดีฟส์ | มาเล | 300 | 427,756 |
การแบ่งภูมิภาค > เอเชียตะวันตกเฉียงใต้

บทความหลัก: เอเชียตะวันตกเฉียงใต้ และ ตะวันออกกลาง
เอเชียตะวันตกเฉียงใต้ หรือ ตะวันออกกลาง หรือ เอเชียตะวันตก มีพื้นที่ประมาณ  6,835,434 ตารางกิโลเมตร เป็นดินแดนที่ปกคลุมไปด้วยทะเลทรายแห้งแล้งกว้างใหญ่ ในภูมิภาคนี้ยังมีแม่น้ำสายสำคัญที่เป็นแหล่งอารยธรรมโลก คือ แม่น้ำไทกริส-ยูเฟรทีสในประเทศอิรัก เป็นบริเวณที่มีการทำการเกษตรได้ดีที่สุด ด้วยลักษณะทางกายภาพส่วนใหญ่เป็นทะเลทราย ดินแดนแถบนี้จึงอุดมไปด้วยทรัพยากรน้ำมัน ทำให้น้ำมันกลายเป็นสินค้าส่งออกหลักของประเทศในแถบนี้ อย่างไรก็ตาม เอเชียตะวันตกเฉียงใต้ยังให้กำเนิดศาสนาที่สำคัญ เช่น ศาสนาคริสต์ ศาสนายูดาย และศาสนาอิสลาม ถึงแม้ว่าดินแดนแถบนี้จะแห้งแล้ง แต่เป็นจุดยุทธศาสตร์ที่สำคัญอีกแห่งหนึ่ง เพราะมีอาณาเขตติดต่อกับทวีปแอฟริกาทางด้านตะวันตก และทวีปยุโรปทางตะวันตกเฉียงเหนือและทิศเหนือ ลักษณะภูมิประเทศของเอเชียตะวันตกเฉียงใต้ มีลักษณะส่วนใหญ่เป็นที่ราบสูง (เช่น ที่ราบสูงอิหร่านและที่ราบสูงอานาโตเลีย) นอกจากนี้ ยังมีบริเวณที่เป็นคาบสมุทรที่สำคัญ คือ คาบสมุทรอาหรับ
ลักษณะทางเศรษฐกิจของภูมิภาคนี้ คือ อุตสาหกรรมน้ำมัน (โดยเฉพาะประเทศซาอุดีอาระเบีย เป็นประเทศที่มีน้ำมันสำรองมากที่สุดในโลก) ประเทศที่มีความเจริญทางด้านอุตสาหกรรมมากที่สุดในภูมิภาคนี้ คือ ตุรกี
ตุรกี ไซปรัส อาร์มีเนีย จอร์เจีย อิสราเอล ปาเลสไตน์ และอาเซอร์ไบจาน อาจถูกจัดให้อยู่ในทวีปยุโรปในบางครั้ง เนื่องจากมีลักษณะทางวัฒนธรรมจากทวีปยุโรปมากกว่าทวีปเอเชีย
| ธงชาติ | ประเทศ | เมืองหลวง | พื้นที่ (ตร> กม.) | ประชากร (พ> ศ. 2560) |
| --- | --- | --- | --- | --- |
|  | ซาอุดีอาระเบีย | รียาด | 1,960,582 | 32,275,687 |
|  | อิหร่าน | เตหะราน | 1,648,195 | 80,277,428 |
|  | ตุรกี | อังการา | 783,562 | 79,512,426 |
|  | เยเมน | ซานา | 527,090 | 27,584,213 |
|  | อิรัก | แบกแดด | 438,317 | 37,202,572 |
|  | โอมาน | มัสกัต | 236,800 | 2,569,804 |
|  | ซีเรีย | ดามัสกัส | 185,180 | 18,430,453 |
|  | จอร์แดน | อัมมาน | 89,342 | 9,455,802 |
|  | อาเซอร์ไบจาน | บากู | 86,600 | 9,725,376 |
|  | สหรัฐอาหรับเอมิเรตส์ | อาบูดาบี | 82,880 | 9,269,612 |
|  | จอร์เจีย | ทบิลิซี | 69,700 | 3,925,405 |
|  | อาร์มีเนีย | เยเรวาน | 29,743 | 2,924,816 |
|  | อิสราเอล | เยรูซาเลม | 20,770 | 8,191,828 |
|  | คูเวต | คูเวตซิตี | 17,820 | 4,052,584 |
|  | กาตาร์ | โดฮา | 11,437 | 2,569,804 |
|  | เลบานอน | เบรุต | 10,452 | 6,006,668 |
|  | ไซปรัส | นิโคเซีย | 9,251 | 1,170,125 |
|  | ปาเลสไตน์ | รอมัลลอฮ์ | 6,220 | 4,790,705 |
|  | บาห์เรน | มานามา | 665 | 1,425,171 |
ประชากร

ประชากรของเอเชียมีประชากรร้อยละ 60 ของประชากรโลก ทวีปเอเชียประกอบด้วยหลายเผ่าพันธุ์ จำแนกตามเชื้อชาติได้ดังนี้
เผ่าพันธุ์มองโกลอยด์ แบ่งได้เป็น 2 พวก
พวกมองโกลอยด์เหนือ เป็นพวกผิวเหลืองและเป็นประชากรส่วนมากของทวีปเอเชีย อาศัยตามทางเอเชียเหนือและทางเอเชียตะวันออก เช่น จีน ญี่ปุ่น มองโกเลีย เกาหลี เป็นต้น
พวกมองโกลอยด์ใต้ เป็นพวกผิวเหลืองอาศัยอยู่ตามทางตอนเอเชียใต้และเอเชียตะวันออกเฉียงใต้ เช่น ไทย พม่า ลาว เวียดนาม อินโดนีเซีย มาเลเซีย เป็นต้น
เผ่าพันธุ์คอเคซอยด์ เป็นพวกผิวขาว รูปร่างสูงใหญ่เหมือนชาวทวีปยุโรป แต่ตาและผมสีเข้มกว่า อาศัยอยู่ในเขตเอเชียตะวันตกเฉียงใต้ และทางภาคเหนือของปากีสถานและอินเดีย เช่น ชนชาติอาหรับ ปากีสถาน เนปาล และบางส่วนของชาวอินเดีย
เผ่าพันธุ์นิกรอยด์ เป็นพวกผิวดำ มีรูปร่างเล็ก ผมหยิก เช่น บางส่วนของอินเดีย ศรีลังกา และหมู่เกาะต่าง ๆ ในเอเชียตะวันออกเฉียงใต้
เศรษฐกิจ

ตารางแสดงประเทศที่มีขนาดเศรษฐกิจหรือจีดีพีมากที่สุดในทวีปเอเชีย 10 อันดับแรก1
ดูเพิ่ม: รายชื่อประเทศตามค่าจีดีพี
| อันดับ (เอเชีย) | ประเทศ | ค่าจีดีพี (ล้าน $) ปี 2010 | อันดับ (โลก) |
| --- | --- | --- | --- |
| 1 |  จีน | 11,383,030 | 2 |
| 2 |  ญี่ปุ่น | 4,412,600 | 3 |
| 3 |  อินเดีย | 2,288,720 | 7 |
| 4 |  เกาหลีใต้ | 1,321,200 | 11 |
| 5 |  อินโดนีเซีย | 936,955 | 16 |
| 7 |  ซาอุดีอาระเบีย | 618,274 | 20 |
| 8 |  ไต้หวัน | 508,849 | 23 |
| 9 |  ไทย | 409,724 | 27 |
| 10 |  อิหร่าน | 386,120 | 28 |
1 ข้อมูลโดย IMF
ตารางแสดงประเทศในทวีปเอเชียที่มีจีดีพีต่อหัวมากที่สุด 10 อันดับแรก  2
| อันดับ (เอเชีย) | ประเทศ | ค่าจีดีพีต่อหัว ($) ปี 2009 | อันดับ (โลก) |
| --- | --- | --- | --- |
| 1 |  กาตาร์ | 68,872 | 3 |
| 2 |  สหรัฐอาหรับเอมิเรตส์ | 46,857 | 8 |
| 3 |  ญี่ปุ่น | 39,731 | 17 |
| 4 |  สิงคโปร์ | 37,293 | 20 |
| 5 |  คูเวต | 31,482 | 24 |
| - |  ฮ่องกง ( จีน) | 29,826 | ระหว่าง 24-25 |
| 6 |  อิสราเอล | 26,797 | 28 |
| 8 |  บรูไน | 26,325 | 29 |
| 9 |  บาห์เรน | 19,455 | 33 |
| 10 |  โอมาน | 18,013 | 36 |
2 ข้อมูลโดย IMF
เศรษฐกิจ > เอเชียตะวันออก

อุตสาหกรรมในญี่ปุ่น
ประเทศญี่ปุ่นเป็นประเทศอุตสาหกรรมชั้นนำของโลก  มีการส่งออกสินค้าอุตสาหกรรมมากเป็นอันดับ 2 ของโลกรองจากสหรัฐ และเป็นอันดับ 1 ของทวีปเอเชีย มีการผลิตทั้งอุตสาหกรรมขนาดหนักและอุตสาหกรรมขนาดเบา เช่น การต่อเรือ การผลิตรถยนต์ เครื่องใช้ไฟฟ้า เหล็กและเหล็กกล้า คอมพิวเตอร์ เป็นต้น
เมืองอุตสาหกรรมของญี่ปุ่น ได้แก่ โตเกียว ฮิโระชิมะ โอะซะกะ นะโงะยะ นะงะซะกิ โยะโกะฮะมะ เป็นต้น
อุตสาหกรรมในเกาหลีใต้
ประเทศเกาหลีใต้ มีการพัฒนาอุตสาหกรรมรวดเร็วมากจนกลายเป็นประเทศที่ส่งออกสินค้าอุตสาหกรรมมากเป็นอันดับ 2 ของเอเชีย (รองจากญี่ปุ่น) อุตสาหกรรมของเกาหลีใต้ ได้แก่ การต่อเรือ เคมีภัณฑ์ เครื่องใช้ไฟฟ้า  เป็นต้น
เมืองอุตสาหกรรมของเกาหลีใต้ ส่วนใหญ่อยู่ทางตอนกลางและตอนล่างของประเทศ เช่น โซล ปูซาน
อุตสาหกรรมในจีน
ประเทศจีน สามารถพัฒนาอุตสาหกรรมได้รวดเร็วเช่นกัน เนื่องจากวัตถุดิบมีมาก ค่าจ้างแรงงานต่ำ และนโยบายของรัฐบาลที่เชิญญชวนชาวต่างชาติให้เข้ามาลงทุน อุตสาหกรรมที่สำคัญ ได้แก่ อาวุธสงคราม การทอผ้า รถบรรทุก ฯลฯ 
เมืองอุตสาหกรรมของประเทศจีน ได้แก่ ปักกิ่ง เทียนสิน ฮ่องกง เซี่ยงไฮ้ เป็นต้น
อุตสาหกรรมในไต้หวัน
อุตสาหกรรมของไต้หวัน ส่วนใหญ่เป็นอุตสาหกรรมเบาและการแปรรูปผลิตภัณฑ์ทางการเกษตร เช่น อาหารสำเร็จรูป อาหารกระป๋อง ของเล่นเด็ก
เมืองหลักของอุตสาหกรรมไต้หวัน คือ ไทเป
การประมงน้ำจืด:
ประเทศจีนเป็นผู้นำในการเพาะเลี้ยงปลาน้ำจืด โดยมีแหล่งประมงที่สำคัญอยู่ที่แม่น้ำแยงซีและมณฑลกวางตุ้ง
การประมงน้ำเค็ม:
ประเทศญี่ปุ่นเป็นชาติที่มีการทำประมงทางทะเลมากที่สุดในโลก มีเรือประมงที่ทันสมัยและมีขนาดใหญ่ มีอุปกรณ์และเทคโนโลยีก้าวหน้า แหล่งสำคัญอยู่ที่ คูริลแบงก์ ทางเหนือของเกาะฮกไกโด
การทำอุตสาหกรรมป่าไม้ในประเทศจีน:
มีการทำป่าไม้ในภาคเหนือของประเทศ แถบมณฑลเฮย์หลงเจียงและมณฑลเสฉวน
การทำอุตสาหกรรมป่าไม้ในประเทศญี่ปุ่น:
เป็นประเทศเดียวในเอเชียตะวันออกที่มีการพัฒนาการทำป่าไม้ไปมาก
เศรษฐกิจ > เอเชียตะวันออกเฉียงใต้

การเพาะปลูกเพื่อยังชีพ:
เป็นการเพาะปลูกแบบดั้งเดิม อาศัยฝนตามธรรมชาติ ใช้ความรู้หรือเทคโนโลยีมาช่วยไม่มากนัก เช่น การเพาะปลูกในประเทศพม่า ลาว กัมพูชา ติมอร์-เลสเต เป็นต้น
การเพาะปลูกเพื่อการค้า:
เป็นการผลิตเพื่อบริโภคภายในประเทศและเป็นสินค้าส่งออกสู่ตลาดโลก ซึ่งเอเชียตะวันออกเฉียงใต้ เป็นภูมิภาคที่สามารถส่งออกสินค้าเกษตรกรรมได้มาก โดยเฉพาะข้าว ประเทศที่ปลูกข้าวมาก ได้แก่ ประเทศไทย เวียดนาม อินโดนีเซีย เป็นต้น
เมืองที่เป็นศูนย์กลางของพาณิชยกรรมของภูมิภาคนี้ คือ สิงคโปร์ กัวลาลัมเปอร์ กรุงเทพมหานคร และจาการ์ตา เป็นต้น
ในปัจจุบัน ทุกประเทศได้ขยายน่านน้ำเศรษฐกิจจำเพาะจาก 12 ไมล์ทะเล เป็น 200 ไมล์ทะเล ทำให้จับสัตว์น้ำได้มากขึ้น แต่การจับสัตว์น้ำในปริมาณที่มากเกินไปอาจทำให้เสียสมดุลทางธรรมชาติ ในปัจจุบัน ประเทศไทยเป็นประเทศที่จับปลาได้มากเป็นอันดับ 1 ของเอเชียตะวันออกเฉียงใต้ รองลงมา คือ อินโดนีเซียและมาเลเซีย ตามลำดับ
เศรษฐกิจ > เอเชียตะวันตกเฉียงใต้

เกษตรกรรม:
อุตสาหกรรม:
พาณิชยกรรม:
การประมง:
คู่ค้าสำคัญ:
ดูเพิ่ม

เอเชียนเกมส์ - การแข่งขันกีฬาระหว่างประเทศในทวีปเอเชีย
เอเชียนคัพ - การแข่งขันฟุตบอลระหว่างประเทศในเอเชีย